Az Összeépítési rendszer eszközkészlet két elsődleges összetevőt tartalmaz: 

buildengine:
Ez a Jazz összeépítési alrendszer (JBE). A JBE egy parancssori program, amely a Jazz környezetből származó összeépítési kéréseket dolgozza fel, és egy összeépítési parancsfájlt vagy parancsot hajt végre.

buildtoolkit:
Ez a Jazz összeépítési eszközkészlet. Az eszközkészlet segédprogramként működő Ant feladatok gyűjteménye, amelyek tájékoztatják a Jazz lerakatot az összeépítés előrehaladásáról és eredményeiről. Ezek a feladatok szétszórtan helyezkednek el az összeépítési parancsfájlban, és kényelmesebbé teszik a Jazz összeépítést a felhasználók számára.

A Jazz összeépítési alrendszer nem tartalmaz JDK-t, így alapértelmezésben a rendszeren található JDK-t vagy JRE-t fogja használni. Javasolt a JDK használata a JRE helyett, mivel néhány Ant feladathoz, mint például a <javac>, JDK szükséges.  Erősen ajánlott a Rational Team Concert Eclipse ügyfélben tartalmazott JDK használata. Ez kétféleképpen tehető valósítható meg:
1. másolja át a jdk könyvtárat a Rational Team Concert Eclipse ügyfélből a telepítési_könyvtár/buildsystem/buildengine/eclipse könyvtárba, ahol telepítési_könyvtár az Összeépítési rendszer eszközkészlet telepítési könyvtára, vagy:
2. adja meg a java végrehajtható fájlt a -vm parancssori paraméterrel, mint az alábbi példában. Fontos, hogy a java végrehajtható fájlt adja meg és ne a javaw fájlt, máskülönben a konzol kimenet nem lesz látható. Ha az útvonal szóközöket tartalmaz, akkor idézőjelbe kell foglalni. 

Az összeépítési alrendszer elindításához:
- A parancssorban navigáljon a telepítési_könyvtár/buildsystem/buildengine/eclipse könyvtárhoz, ahol telepítési_könyvtár az Összeépítési rendszer eszközkészlet telepítési könyvtára.
- Írja be a következőt: jbe -vm {jdk_útvonala}/bin/java -repository {lerakatURL} -userId {felhasználó} -pass {jelszó} -engineId {alrendszer}
ahol:
jdk_útvonala a JDK könyvtár útvonala.
lerakatURL a lerakat URL címe. Például https://localhost:9443/jazz.
felhasználó egy összeépítési felhasználó azonosítója.
jelszó az összeépítési felhasználó jelszava.
alrendszer az összeépítési alrendszer azonosítója. 

Például egy Windows rendszeren, ahol a Rational Team Concert Eclipse ügyfél és az Összeépítési rendszer eszközkészlet az alapértelmezett helyekre van telepítve, egy helyi lerakat használatával, a 'fred' összeépítési felhasználónévvel bejelentkezve, akinek a jelszava 'fredspw', és egy 'engine1' azonosítójú összeépítési alrendszerrel:
c:
cd "\Program Files\IBM\TeamConcertBuild\buildsystem\buildengine\eclipse"
jbe -vm "\Program Files\IBM\TeamConcert\jdk\bin\java" -repository https://localhost:9443/jazz -userId fred -pass fredspw -engineId engine1

Megjegyzés: figyeljen oda, hogy a -pass paramétert használja, és ne a -password paramétert.

Az összes összeépítési alrendszer paraméter megtekintéséhez írja be a parancssorba a következőt: jbe -vm {jdk_útvonala/bin/java}

Az összeépítési alrendszerrel kapcsolatos további információkért tekintse meg a "Módosítások és kiadások kezelése / Összeépítés a Jazz csapat összeépítéssel" című témakört a Rational Team Concert Eclipse ügyfél súgójában. 

További információforrások a wiki oldalon érhetők el:
https://jazz.net/wiki/bin/view/Main/BuildMain
